[ca] La present tesi doctoral, realitzada com una compilació d'articles, s'emmarca dins del context de la investigació qualitativa i emergent. El seu principal objectiu és explorar les característiques de la participació dels progenitors i els fills en les interaccions musicals familiars i quotidianes, on l'expressió vocal juga un paper fonamental. L'estudi es va dur a terme amb la participació de cinc famílies formades per mares, pares i almenys un fill d'entre 6 i 36 mesos a la província de Barcelona. Per recopilar dades objectives sobre aquestes interaccions musicals sense dependre exclusivament de la percepció i la narrativa dels adults, es va utilitzar el dispositiu d'enregistrament d'àudio DLP (Digital Language Processor), associat al sistema de programari LENA® (Language Environment Analysis). Aquest dispositiu portàtil va enregistrar de manera contínua els sons de l'entorn sonor de les famílies durant 16 hores, permetent així l'obtenció d'enregistraments d'alta fidelitat que van documentar les interaccions musicals en l'àmbit familiar. A més, per comprendre millor la percepció de les mares i els pares sobre com es manifesta la música a la seva vida quotidiana, es va dur a terme una entrevista semiestructurada amb final obert adaptada d'una investigació prèvia. Les entrevistes es van realitzar amb les cinc famílies participants i, juntament amb les gravacions mensuals que es van realitzar entre 6 i 10 mesos en funció de cada família, es va generar un volum significatiu de dades per estudiar el fenomen de la interacció musical vocal. L'anàlisi de les dades es va dur a terme mitjançant l'instrument "Musical Interaction among Children and Adult Descriptors" (MICAD), dissenyat i validat específicament per a aquesta investigació, que va proporcionar dues direccions d'anàlisi (horitzontal i vertical) que van permetre una comprensió més profunda del fenomen d'estudi des de les perspectives qualitativa i quantitativa. Entre les principals contribucions d'aquesta investigació, cal destacar que es pot constatar que en l'entorn familiar i quotidià es produeixen aprenentatges musicals valuosos i d'alta qualitat que els infants poden portar amb ells fora d'aquest àmbit. A més, es confirma que tant els infants com els adults tenen rols participatius d'importància equivalent en aquestes interaccions musicals, reflectint una voluntat de participació en els encontres diaris. De la mateixa manera, aquesta tesi proporciona una comprensió profunda de la importància de la música en la vida quotidiana de les famílies i el paper crucial que juga en el desenvolupament musical dels infants, destacant la participació activa i significativa de les dues parts en aquests encontres musicals.

[en] The present doctoral thesis, carried out as a compilation of articles, is situated within the context of qualitative and emerging research. Its primary aim is to explore the characteristics of parental and child participation in family and daily musical interactions, wherein vocal expression plays a fundamental role. The study was conducted with the involvement of five families comprising mothers, fathers, and at least one child aged between 6 and 36 months in the province of Barcelona. To gather objective data on these musical interactions without solely relying on adult perception and narrative, the Digital Language Processor (DLP) audio recording device, associated with the LENA® (Language Environment Analysis) software system, was utilised. This portable device continuously recorded sounds from the auditory environment of the families for 16 hours, enabling the acquisition of high-fidelity recordings that documented musical interactions within the family settings. Furthermore, to gain a better understanding of mothers' and fathers' perceptions of how music manifests in their daily lives, a semi-structured open-ended interview, adapted from previous research, was conducted. The interviews were carried out with the five participating families, and along with monthly recordings spanning 6 to 10 months depending on the family, a significant volume of data was generated for the study of the vocal musical interaction phenomenon. Data analysis was performed using the "Musical Interaction among Children and Adult Descriptors" (MICAD) instrument, specifically designed, and validated for this study, providing two analytical directions (horizontal and vertical) that facilitated a deeper comprehension of the study phenomenon from both qualitative and quantitative perspectives. Among the principal contributions of this research, it is noteworthy that it was possible to confirm that valuable and high-quality musical learning takes place in the family and daily environment, which children can carry with them beyond that setting. Furthermore, it was confirmed that both children and adults play equally important participatory roles in these musical interactions, reflecting a willingness to engage in daily encounters. Likewise, this thesis provides a profound understanding of the importance of music in the daily life of families and its crucial role in the musical development of infants, highlighting active and meaningful participation of both parties in these musical encounters.